ddrg/super_eurlex huggingface dataset:
Det Økonomiske og Sociale Udvalgs udtalelse om "Kommissionens forslag til Rådets forordning om ændring af forordning nr. 3448/93 om en ordning for handelen med visse varer fremstillet af landbrugsprodukter"

(2000/C 117/10)

Rådet for Den Europæiske Union besluttede den 22. februar 2000 under henvisning til EF-traktatens artikel 37 og 262 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til José María Espuny Moyano som hovedordfører.

Det Økonomiske og Sociale Udvalg vedtog på sin 370. plenarforsamling af 1.-2. marts 2000, mødet den 2. marts 2000, følgende udtalelse med 61 stemmer for, 1 imod og 2 hverken for eller imod.

1. Resumé af Kommissionens forslag

1.1. Forslaget til ændring af forordning nr. 3448/93 om en ordning for handelen med visse varer fremstillet af landbrugsprodukter er en følge af Uruguay-rundens landbrugsaftale, som begrænser de samlede restitutionsbeløb.

1.2. Begrænsningen betyder, at der i budgetåret 2000 ikke må afsættes mere end 475 mio. euro til dette formål, og fra 2001 kun 415 mio. euro.

1.3. Som følge af den tidligere begrænsning og for ikke at gøre de europæiske virksomheder mindre konkurrencedygtige finder man det nødvendigt fortsat at anvende proceduren for aktiv forædling.

1.4. For at sikre en bedre udnyttelse af restitutionsbeløbene oprettes en forvaltningskomité for "horisontale spørgsmål i forbindelse med handel med forarbejdede landbrugsprodukter uden for bilag I".

2. Generelle bemærkninger

2.1. ØSU bifalder forslaget og finder det også hensigtsmæssigt at oprette forvaltningskomitéen.

2.2. ØSU udtrykker bekymring dels for den konkurrence, EU's landbrugsproduktion kan blive udsat for fra tredjelande, dels for fødevareindustriens forsyning af råstoffer til verdensmarkedspriser, som kan sætte den i stand til at opretholde sin konkurrenceevne og sin position i den internationale handel.

3. Særlige bemærkninger

3.1. ØSU mener, at de små og mellemstore virksomheder kan blive ugunstigt stillet, ikke bare fordi de har vanskeligere ved at få adgang til information og deltage i forvaltningen af handelsordningen, men også fordi begrænsningen og koncentrationen af restitutionerne hæmmer deres adgang til såvel restitutionsordningen som til proceduren for aktiv forædling.

3.2. ØSU anmoder om, at der bliver taget hensyn til dets synspunkter, og at der udvises en særlig forståelse for de små og mellemstore virksomheders situation, så en diskriminering undgås.

Bruxelles, den 2. marts 2000.

Beatrice Rangoni Machiavelli

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Kommissionens forslag til Rådets forordning om ændring af forordning (EF) nr. 1255/1999 om den fælles markedsordning for mælk og mejeriprodukter"

(2000/C 75/05)

Rådet for Den Europæiske Union besluttede den 20. december 1999 under henvisning til EF-traktatens artikel 36 og 37 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug, Udvikling af Landdistrikterne og Miljø, som udpegede José Bento Gonçalves til ordfører. Sektionen vedtog sin udtalelse den 12. januar 2000.

Det Økonomiske og Sociale Udvalg vedtog på sin 369. plenarforsamling af 26.-27. januar 2000, mødet den 26. januar 2000, følgende udtalelse med 113 stemmer for og 7 hverken for eller imod.

1. Indledning: Kommissionsforslagets indhold

1.1. Kommissionens forslag i KOM(1999) 631 endelig udg. har til formål at ændre artikel 31, stk. 14 i forordning (EF) nr. 1255/1999. Dette stykke vedrører beføjelsen til at ændre listen over de mejeriprodukter i forordningens bilag II, som kan opnå eksportrestitutioner.

1.2. Retsgrundlaget er traktatens artikel 36 og 37.

2. Generelle bemærkninger

2.1. Forslagets formål er at give Kommissionen beføjelse til at ændre listen over varer i bilag II, idet der medtages mejeriprodukter, som kan opnå eksportrestitutioner.

2.2. Der er tale om en ren procedureændring, således at Kommissionen får mulighed for at udnytte de disponible ressourcer mere effektivt, idet der tilvejebringes supplerende forvaltningsmuligheder med det sigte at give en bedre beskrivelse af de varer, som kan opnå restitutioner.

2.3. Denne ændring vil gøre det muligt at benytte udvalgsproceduren til at vedtage ændringsforslag.

2.4. Ændringerne vil bevirke, at de procedurer, som gælder for mejeriprodukter, bliver de samme som dem, der finder anvendelse på eksportrestitutioner for produkter, der omfattes af forordningerne om de fælles markedsordninger for korn, sukker, ris og æg.

2.5. Ændringerne får ingen finansielle konsekvenser.

3. Konklusioner

3.1. ØSU er af den mening, at det pågældende forslag kan godkendes.

Bruxelles, den 26. januar 2000.

Beatrice Rangoni Machiavelli

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Kommissionens forslag om ændring af forordning (EF) nr. 1255/1999 om den fælles markedsordning for mælk og mejeriprodukter"

(2000/C 168/05)

Rådet for Den Europæiske Union besluttede den 24. januar 2000 under henvisning til EF-traktatens artikel 37 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug, Udvikling af Landdistrikterne og Miljø, som udpegede Adalbert Kienle til ordfører. Sektionen vedtog sin udtalelse den 19. april 2000.

Det Økonomiske og Sociale Udvalg vedtog på sin 372. plenarforsamling den 27. april 2000, med 78 stemmer for, 2 imod og 3 hverken for eller imod, følgende udtalelse.

1. Indledning

1.1. EU har nu i 16 år ydet støtte for at få børn og unge til at drikke mere mælk. Skoleelever, som benytter sig af skolemælksordningen, modtager dagligt en kvart liter subsidieret mælk. EU har hidtil brugt 96 mio. euro årligt på ordningen.

1.2. Med det foreliggende forslag reviderer Kommissionen sin oprindelige plan om at afskaffe EU-støtten til skolemælksordningen. Den ønsker dog at nedsætte støtten, idet den foreslår at videreføre ordningen med 50 % EU-finansiering og 50 % medlemsstatsfinansiering. EU's bidrag vil dermed komme ned på 48 mio. euro.

2. Bemærkninger

2.1. ØSU påpeger, at formålet med skolemælksordningen ikke blot er at fremme afsætningen, men at navnlig de sundhedsmæssige, ernæringsmæssige og socialpolitiske mål er yderst vigtige, også på baggrund af, at den involverede mængde kun udgør 0,3 % af samtlige mælkeleverancer til mejerierne.

2.2. Hvis ordningen blev afskaffet, ville der helt sikkert blive udbudt og drukket mindre mælk i skolerne. Taberne ville blive børnene og de unge. ØSU påpeger, at forfærdende mange børn kommer i skole uden nogen form for morgenmåltid. Skolemælken er for mange elevers vedkommende den eneste form for mælkekonsum.

2.3. ØSU udtrykker tilfredshed med, at Landbrugsministerrådet i princippet udtrykkeligt har slået til lyd for at bevare skolemælksordningen, hvilket har fået Kommissionen til at revidere sin oprindelige plan om at afskaffe EU-støtten.

2.4. ØSU understreger, at alsidig kost i barndoms- og skoleårene er overordentlig vigtig. Mælken hører til de mest værdifulde levnedsmidler, og den bør gøres attraktiv for børn og skoleelever gennem moderne distributions- og markedsføringsformer af enhver art. ØSU finder det nødvendigt, at børn og unge overalt i EU fortsat får tilbudt billig skolemælk.

2.5 ØSU frygter, at gennemførelse af Kommissionens forslag vil medføre, at skolemælksordningen indstilles i mange medlemslande, og henstiller, at man finder en løsning, der sikrer videreførelse af skolemælksordningen. Under ingen omstændigheder må en politisk principdiskussion om medfinansiering føre til, at børn og skoleelever bliver sorteper.

Bruxelles, den 27. april 2000.

Beatrice Rangoni Machiavelli

Formand for

Det Økonomiske og Sociale Udvalg
Det Økonomiske og Sociale Udvalgs udtalelse om "Forslag til Europa-Parlamentets og Rådets forordning om ændring af forordning (EF) om stoffer, der nedbryder ozonlaget, for så vidt angår dosisinhalatorer og lægemiddelpumper"

(2000/C 367/10)

Rådet for Den Europæiske Union besluttede den 28. juli 2000 under henvisning til EF-traktatens artikel 175 at anmode om Det Økonomiske og Sociale Udvalgs udtalelse om det ovennævnte emne.

ØSU henviste det forberedende arbejde til Sergio Colombo, som udpegedes til hovedordfører.

Det Økonomiske og Sociale Udvalg vedtog på sin 375. plenarforsamling af 20.-21. september 2000, mødet den 20. september (med 63 stemmer for og 2 hverken for eller imod), følgende udtalelse.

1. Kommissionens forslag

1.1. Dette forslag har til formål at ændre den nyligt vedtagne forordning (EF) om stoffer, der nedbryder ozonlaget(1) på to specifikke punkter. Årsagen er to unøjagtigheder, som i den sidste fase af vedtagelsen har indsneget sig i den nye forordnings tekst. Den første vedrører eksport til udviklingslande af dosisinhalatorer, der indeholder chlorfluorcarboner (CFC'er), og den anden eksport af lægemiddelpumper, der indeholder CFC'er. Ifølge Kommissionen har det aldrig været meningen at forbyde eksport af disse produkter, som der af sundhedsmæssige årsager stadig er brug for i de nævnte lande. Derfor bør forordningen ændres.

2. Generelle bemærkninger

2.1. ØSU godkender Kommissionens forslag.

Bruxelles, den 20. september 2000.

Beatrice Rangoni Machiavelli

Formand for

Det Økonomiske og Sociale Udvalg

(1) Denne forordning, som endnu ikke er offentliggjort i EFT, erstatter forordning (EF) nr. 3093/94.
Det Økonomiske og Sociale Udvalgs udtalelse om "Forslag til Europa-Parlamentets og Rådets forordning om ændring af forordning (EF) [om stoffer, der nedbryder ozonlaget,] for så vidt angår basisåret for tildeling af kvoter af hydrochlorfluorcarboner"

(2000/C 367/09)

Rådet for Den Europæiske Union besluttede den 28. juli 2000 under henvisning til EF-traktatens artikel 175 at anmode om Det Økonomiske og Sociale Udvalgs udtalelse om det ovennævnte emne.

ØSU henviste det forberedende arbejde til Sergio Colombo, som udpegedes til hovedordfører.

Det Økonomiske og Sociale Udvalg vedtog på sin 375. plenarforsamling af 20.-21. september 2000, mødet den 20. september, med 64 stemmer for og 3 hverken for eller imod, følgende udtalelse.

1. Kommissionens forslag

1.1. Dette forslag har til formål at ændre den nyligt vedtagne forordning (EF) om stoffer, der nedbryder ozonlaget(1), på et specifikt punkt. Det årstal, der er fastsat i den nye forordning som grundlag for tildeling af kvoter af hydrochlorfluorcarboner (HCFC) bør ændres. Det foreslås, at kvoterne baseres på de seneste og mest repræsentative tal, i dette tilfælde 1999, i stedet for på 1996-tal. Denne ændring vil ikke føre til en stigning i den samlede mængde HCFC'er, som kan indføres og vil derfor ikke have negative følger for miljøet. Ifølge Kommissionen kunne bevarelsen af 1996 som basisår blive anset for vilkårlig og kunne medføre, at princippet om ikke-forskelsbehandling overtrædes.

2. Generelle bemærkninger

2.1. ØSU godkender Kommissionens forslag.

Bruxelles, den 20. september 2000.

Beatrice Rangoni Machiavelli

Formand for

Det Økonomiske og Sociale Udvalg

(1) Denne forordning, som endnu ikke er offentliggjort i EFT, erstatter forordning (EF) nr. 3093/94.
52002XE1211(01)

Præsidiet for Det Europæiske Økonomiske og Sociale Udvalg (Første toårsperiode i tolvte fireårige mandatperiode) — Følgende blev udnævnt på den 394. plenarforsamling den 22., 23. og 24. oktober 2002



EF-Tidende nr. C 308 af 11/12/2002 s. 0039 - 0039
1.6

Hovedformålet med en sådan integreret økonomisk politik vil især være at etablere betingelserne for at sætte skub i de økonomiske aktiviteter i Europa. Udvalget støtter målsætningen om et europæisk vækstinitiativ, som er blevet foreslået flere gange i løbet af den seneste tid med henblik på at fremme europæiske investeringer over grænserne, navnlig af infrastruktur (energi, transport og kommunikations- og informationsteknologi), forskning og uddannelse, et velfungerende arbejdsmarked og sociale beskyttelsesordninger inden for rammerne af bæredygtig udvikling.
DA Den Europæiske Unions Tidende C 10/1

Det Europæiske Økonomiske og Sociale Udvalgs resolution om »Naturkatastrofer«

(2008/C 10/01)

Det Europæiske Økonomiske og Sociale Udvalg besluttede på sit præsidiemøde den 25. september 2007 at udtrykke bestyrtelse over de alvorlige skovbrande, der har hærget Grækenland i august måned, og tilkendegive sin solidaritet med de ramte og med civilsamfundet.

Det Europæiske Økonomiske og Sociale Udvalg vedtog på sin plenarforsamling den 26.-27. september 2007 (mødet den 26. september 2007) følgende resolution med 192 stemmer for, ingen imod og 1 stemme hverken for eller imod.

Efter de forskellige naturkatastrofer, der har ramt en række medlemsstater, har udvalget drøftet nødvendigheden af, at EU's civilbeskyttelsesmekanisme udstyres med tilstrækkelige midler til at koordinere indsatsen til bekæmpelse af katastrofer i og uden for Europa.

I lyset af det skete ønsker Det Europæiske Økonomiske og Sociale Udvalg at bekræfte den holdning, det indtog i udtalelsen CESE 1491/2005 (NAT/283), og det opfordrer navnlig Kommissionen til at sikre, at EU's civilbeskyttelsesmekanisme fungerer effektivt via følgende foranstaltninger:

1. Omsætning af EU-bestemmelserne om civilbeskyttelse i alle medlemsstater gennem et passende retsinstrument.

2. Udstyring af EU's civilbeskyttelsesmekanisme med følgende instrumenter: — oprettelse af et satellitkommunikationssystem, — oprettelse af særlige hjælpeenheder, — udstyring af EU's mandskab og materiel med et EU-kendetegn, — regionalisering af de operationelle baser og tæt koordinering af dem, — passende teknisk uddannelse af hjælpeenhederne.

3. Fastlæggelse af EU-bestemmelser om civil- og strafferetligt ansvar, som gør det muligt at forfølge og straffe personer, som forårsager sådanne katastrofer.
5.

EØSU minder om, at Det Europæiske Råds stats- eller regeringschefer fra samtlige medlemsstater tilsluttede sig udkastet til forfatningstraktat og undertegnede dette under højtidelige former i Rom den 29. oktober 2004. I mellemtiden har også flertal på to tredjedele af medlemsstaterne, med en befolkningsandel, der udgør et klart flertal af EU's borgere, ratificeret forfatningstraktaten. EØSU insisterer derfor på, at forfatningstraktaten fortsat skal udgøre grundlaget for de videre drøftelser om en løsning af den aktuelle krise.
1.

Det Europæiske Økonomiske og Sociale Udvalg (EØSU) bifalder Kommissionens opfølgning af de nationale reformprogrammer (NRP'er), som medlemsstaterne har forelagt. EØSU frygter imidlertid, at det med genlanceringen af Lissabon-strategien i 2005 stadig ikke er lykkedes at sikre borgernes kendskab og støtte til strategien. EØSU understreger, at medlemsstaternes politiske ansvar inden for de områder, som er aftalt i Rådet, er af central betydning. Ud over disse ansvarsområder under medlemsstaterne er der behov for effektive partnerskaber og nye alliancer med arbejdsmarkedsparterne og civilsamfundet. Der må sikres styring på flere niveauer, herunder en høring af relevante aktører, som nøje må overvåges af Kommissionen.
6.

EØSU er bevidst om, at problemerne med integration af romabefolkningen først og fremmest er en udfordring for de berørte medlemsstater, men peger dog på EU's ansvar i henhold til den nye traktat og behovet for en reaktion på EU-niveau, både for at tage hensyn til romabefolkningens særlige karakteristika og for at sikre ligebehandling i hele EU.
5.

EØSU bifalder den seneste opfordring fra EU's højtstående repræsentant for udenrigsanliggender til at fremme sådanne demokratiske processer og bebudelsen af en plan for humanitær bistand til regionen. EØSU forlanger EU's uforbeholdne forpligtelse over for civilsamfundet i det sydlige Middelhavsområde, som er tilkendegivet i denne opfordring. EU's udenrigstjeneste har oplyst, at EU allerede har taget de første skridt for at leve op til denne politiske forpligtelse. EØSU er for sit vedkommende parat til at støtte denne politiske forpligtelse gennem kapacitetsopbygning, støtte til konsensusskabelse og hjælp til civilsamfundet i de forskellige sydlige Middelhavslande med at etablere en struktureret og repræsentativ dialog. EØSU bifalder beslutningen om at udvikle denne nye tilgang: de civile opstande i de sydlige Middelhavslande peger klart på svaghederne ved den udenrigspolitik, EU hidtil har ført over for disse lande.
—

Fælles aktioner i euroområdet for at stabilisere gælden og få gang i genopretningen i hele EU. ECB bør tilskyndes til at iværksætte sit program for opkøb af obligationer med det formål at stabilisere låneomkostningerne i euroområdet som bebudet af bankens formand. Programmet skal selvsagt gennemføres under overholdelse af ECB's mandat. Ligeledes bør EIB opfordres til at udstede projektobligationer for at fremme væksten. EØSU bifalder den beslutning, som 11 medlemsstater har truffet, om at indføre en afgift på finansielle transaktioner. I den forbindelse anmoder det EU om at optrappe indsatsen for at øge gennemsigtigheden og bekæmpe sort arbejde, skattesvig, skatteunddragelse og korruption i og uden for EU. Aktiviteter i euroområdet bør også omfatte de medlemsstater, som ønsker at tilslutte sig den monetære union.
6.

EØSU fremhæver, at EU under forhandlingerne om de fremtidige flerårige finansielle overslag for 2014-2020 bør tildeles et betydeligt og forøget budget. EØSU støtter her Kommissionens forslag om at finde nye, egne midler til at finansiere EU's budget og benytte forskellige former for offentlige og/eller private investeringer. EØSU vil for sit vedkommende udarbejde en rapport om omkostningerne ved et "ikke-Europa", hvor der vil blive sat fokus på de forventede fordele ved øget europæisk integration. EØSU fremhæver ligeledes, at der ikke må finde forskelsbehandling sted over for de lande, som har tilsluttet sig EU siden 2004 med hensyn til støttetærskler og –kriterier for adgangen til EU-fondene.
DA Den Europæiske Unions Tidende C 181/1

Det Europæiske Økonomiske og Sociale Udvalgs resolution mod forskelsbehandling på baggrund af race eller etnisk oprindelse, vedtaget på EØSU's 479. plenarforsamling

2012/C 181/01

Det Europæiske Økonomiske og Sociale Udvalg vedtog på sin plenarforsamling den 28.-29. marts 2012, mødet den 29. marts, følgende resolution med 148 stemmer for og 3 hverken for eller imod:

»Den 8. februar 2012 lancerede det nederlandske frihedsparti (PVV/Partij voor de Vrijheid) et websted, som tilskynder til at klage over personer fra Øst- og Centraleuropa, som arbejder i Nederlandene.

I sin beslutning af 15. marts 2012 fordømte Europa-Parlamentet kraftigt dette websted for anklager. Som repræsentant for det organiserede civilsamfund fordømmer Det Europæiske Økonomiske og Sociale Udvalg (EØSU) initiativet og dets fremmedfjendske og racistiske karakter. EØSU opfordrer den nederlandske befolkning og dens regering til at tage stærkt afstand fra dette initiativ, som ikke længere kan tolereres.

EØSU og dets medlemmer understreger på det kraftigste:

— at Den Europæiske Unions traktater og charteret om grundlæggende rettigheder er baseret på princippet om ikke-forskelsbehandling, og at webstedets budskab strider imod dette princip ved at diskriminere mod EU-borgere på grundlag af nationalitet;

— at de fordømmer enhver aktivitet, som krænker grundlæggende europæiske værdier, herunder frihed, lighed og respekt for menneskerettighederne;

— at de støtter Europa-Parlamentets opfordring til Kommissionen og Rådet til at gøre deres yderste for at standse spredningen af fremmedfjendske holdninger i EU.«
7.

For at skabe den nødvendige sociale konsensus i hele Europa er det vigtigt fuldt ud at respektere ligebehandling og sociale rettigheder for såvel EU-borgere som flygtninge i Europa, med særlig opmærksomhed mod de mest sårbare blandt disse. Et tidligt engagement i at integrere flygtninge i samfundet og på arbejdsmarkedet spiller en vigtig rolle i at hjælpe flygtninge med at genopbygge deres liv og samtidig minimere potentielle konflikter med den lokale befolkning og undgå endnu større udgifter på et senere tidspunkt. Centralt for at opnå dette står afsættelse af passende midler til lokale offentlige tjenester og en civil dialog mellem flygtningene og den lokale befolkning.
DA Den Europæiske Unions Tidende C 13/1

Det Europæiske Økonomiske og Sociale Udvalgs resolution om den aktuelle flygtningekrise

(2016/C 013/01)

EØSU opfordrer til omgående, ansvarlig og fælles europæisk handling for at håndtere den enorme tilstrømning af flygtninge

Den i øjeblikket uacceptable situation for asylansøgere kræver en solid strategi på EU-niveau for i et samarbejde med medlemsstaterne, arbejdsmarkedets parter og sociale aktører omgående at tage fat på de mange problemer, flygtningene står over for.

Den humanitære krise, der udfolder sig for øjeblikket, og som så mange flygtninge gennemlever, ligger vores udvalg meget på sinde, eftersom der hver dag er mænd, kvinder og børn, som sætter livet på spil for at komme til Europa. Den aktuelle flygtningekrise har antaget et hidtil uset omfang, og en række medlemsstater er uforholdsmæssigt hårdt ramt af den. Den svære situation kræver, at EU's medlemsstater udviser solidaritet både med de mennesker, der flygter fra krig, forfølgelse, konflikt og fattigdom, og over for hinanden. At sørge for sikker indrejse og byde dem velkommen er et ansvar, som påhviler alle medlemsstater, og er en del af vores grundlæggende europæiske værdier.

EØSU udtrykker sin solidaritet og beklager dybt tabene af menneskeliv og de barske betingelser, flygtningene konfronteres med på deres rejse til sikkerhed. Vi opfordrer civilsamfundets organisationer, især dem, der er repræsenteret i EØSU, til at gøre alt, hvad de kan for at byde flygtningene velkommen og integrere dem. EØSU lovpriser det engagementet, som ansatte i lokale offentlige myndigheder, ikkestatslige organisationer og frivillige viser ved at være aktive inden for græsrodsinitiativer over alt i EU for at hjælpe mennesker i nød.

Den Europæiske Union må i dag vise, at det virkelig er en union, og vedtage en ensartet asyllovgivning begyndende med en revision af Dublinforordningen. Tiden er inde til, at regeringer og politikere følger eksemplet fra borgere, organisationer og mange lokale myndigheder, som viser langt mere og langt hurtigere handlekraft end vores regeringer og EU-institutionerne. EØSU beklager, at Rådet endnu ikke har været i stand til at træffe den påkrævede beslutning i denne presserende humanitære krise. EØSU henstiller derfor, at Det Europæiske Råd holder et ekstraordinært topmøde inden månedens udgang for at nå til enighed om konkrete foranstaltninger og konkret handling, herunder en retfærdig kvoteordning.

EØSU er meget foruroliget over den igangværende undergravning af Schengenaftalen og af den frie bevægelighed, da den er en af de grundlæggende landvindinger, som gavner alle EU-borgere.

Det er helt afgørende, at der etableres øjeblikkelige foranstaltninger for også at sætte ind over for de underliggende årsager til de aktuelle flygtningestrømme. EU er nødt til at samarbejde med oprindelses- og transitlandene om disse problemstillinger, og EØSU bifalder den menneskerettighedsbaserede tilgang til dette samarbejde, som Kommissionen lægger op til. Endelig fremhæver EØSU behovet for at inddrage civilsamfundet i dialogen med tredjelande.